Jacob Blake'i tulistamine

Jacob Blake on afroameeriklane, kes sai 2020. aasta 23. augustil raskelt vigastada, kui politseinik Rusten Sheskey tulistas teda selja tagant seitse korda. 

Intsident toimus Wisconsini osariigis Kenosha linnas. Politsei oli kohale kutsutud peretüli lahendama. Enne tulistamist oli politsei Blake'i peal tulutult taserit kasutanud.What we know so far about Jacob Blake's shooting. CNN. 27.08.2020 Tulistamine järgnes sellele, kui Blake astus vahistamisele vastu, läks oma maasturi juurde, avas juhipoolse ukse ning kummardus autosse. Tulistamise ajal istusid Blake'i kolm poega auto tagaistmel.Jacob Blake's 3 sons were in the back of the car when the police shot him. A friend said it was one of the boys' birthdays. Insider. 24.08.2020 Pealtnägijad filmisid toimunut. 

29-aastane Blake jäi tulistamise tagajärjel altpoolt vööd halvatuks. Vigastada sai tema käsi, samuti said kahjustada neer, maks ja selgroog. Eemaldada tuli suurem osa tema peensoolest ja jämesoolest.Jacob Blake needs 'a miracle' to walk again after Kenosha police shot him, attorney says. CNN. 26.08.2020 

Tulistamisele järgnesid meeleavaldused mitmes USA suurlinnas, sh New Yorgis, Minneapolises, Los Angeleses ja Atlantas. Kenoshas esines rüüstamist ja süütamist ning kokkupõrkeid politseiga, 24. augustil kuulutati seal välja eriolukord. 25. augustil protestid ja süütamised Kenoshas jätkusid, tänavatel patrullisid rahvuskaartlased ning relvastatud tsiviilisikud. 25. augustil tappis 17-aastane Kyle Rittenhouse Kenoshas kaks meeleavaldajat ja vigastas raskelt veel ühte meeleavaldajat.Homicide charges announced against Kyle Rittenhouse, accused of killing 2 at Kenosha protests. CBS. 30.08.2020 

Mitmed profispordi võistkonnad otsustasid protesti märgiks boikoteerida kavas olnud võistlusi.Why Jacob Blake's Shooting Sparked an Unprecedented Sports Boycott. Time. 27.08.2020 Edasi lükati kõik 26. augustil toimuma pidanud NBA mängud.NBA postpones playoff games. NBA. 26.08.2020

Vaata ka
Black Lives Matter

Viited

Kategooria:2020. aasta Ameerika Ühendriikides